এক সময় মানুষ মনে করত, পৃথিবীই মহাবিশ্বের কেন্দ্র। সূর্যসহ সব কিছু পৃথিবীকে কেন্দ্র করে ঘুরছে। পরে জানা গেল, সূর্য পৃথিবীকে নয় বরং পৃথিবী সূর্যকে কেন্দ্র করে ঘুরছে। তবে তখনও অনেকেই মনে করত সূর্য নিজের জায়গায় স্থির বসে আছে। কিন্তু এখন আমরা জানি, সূর্য নিজেও আমাদের মিল্কিওয়ে গ্যালাক্সিকে কেন্দ্র করে ঘুরছে। ভাবছো, তাহলে মিল্কিওয়ে গ্যালাক্সি নিশ্চয়ই স্থির বসে আছে! না, তা নয়। মিল্কিওয়েসহ প্রায় ৫০টি গ্যালাক্সিকে একত্রে বলা হয় লোকাল গ্রুপ। এদের সবাই এদের সার্বিক কেন্দ্রকে প্রদক্ষিণ করে চলছে। এটা আমরা এখন জানি। কিন্তু আল্লাহ আমাদেরকে আগেই কুরআনে জানিয়ে রেখেছিলেন, ‘সব কিছুই তার নিজ নিজ কক্ষপথে ঘুরছে।’ (সূরা ইয়াসিন : ৪০)